Jackson Pollock

**Jackson Pollock** (28. tammikuuta 1912 – 11. elokuuta 1956) oli yhdysvaltalainen keskeinen abstraktia ekspressionismia edustanut taidemaalari. Pollockia pidetään eräänä Yhdysvaltojen suurista taiteilijoista, jolla oli paljon vaikutusta sekä aikansa että 1900-luvun lopun taiteelle.

## Ura

Jackson Pollock aloitti taideopiskelun Los Angelesin Manual Arts High Schoolissa, Kaliforniassa. Hän muutti New Yorkiin ja alkoi opiskella vuonna 1930 Thomas Hart Bentonin johdolla Art Students League -taidekoulussa. Hänen silloista tuotantoaan hallitsivat Bentonin regionalismin vaikutteet, sekä kaareviin, aaltoileviin viivoihin perustuvat teokset.

Pollock opiskeli 1930-luvulla hän osallistui lama-aikana perustettuun liittovaltion taiteilijapalkkajärjestelmään WPA:han. Silloin hän maalasi amerikkalaisen regionalismin ja Bentonin vaikutteiden alaisena.

Pollock tutustui nestemäisen, juoksevan maalin käyttöön vuonna 1936 meksikolaisen muralistin David Alfaro Siqueirosin työpajassa.

Toisen maailmansodan aikana Pollock sai vaikutteita Pablo Picasson taiteesta ja surrealismista. Pollock kokeili surrealistisia, puoliabstrakteja, symbolistisia ja ”automaattisia” maalauksia.

Pollock näki Peggy Guggenheimin galleriassa Janet Sobelin soolonäyttelyn vuonna 1945. Hän vaikuttui Sobelin tuotannosta, erityisesti avaruusaiheesta. Ensimmäiset roiskemaalauksensa Pollock teki vuonna 1947.

Maalin kaataminen oli eräs useista tekniikoista, joita hän alkoi kokeilla 1940-luvulla. Hän kokeili myös intiaanien käyttämää hiekkamaalaus-tekniikkaa ja surrealistien ”automaattista maalausta”. 

Muutettuaan Springsiin, Long Islandille Pollock alkoi työstää maalauskankaitaan ateljeensa lattialla ja kehitti tekniikan, jota alettiin kutsua myöhemmin ”tiputtamiseksi”, vaikka menetelmän tarkempi kuvaus olisi ”valuttaminen”. Englannin kielen sanasta *drip* (= tiputtaa), tulee taiteilijan alun perin *Time*-lehdessä käytetty kutsumanimi *Jack the Dripper*. 

Pollockin roiskemaalaukset syntyivät vaiheittain. Hän kaatoi, tiputti tai roiskutti maaleja lattialle asetetuille maalauskankaille. Tuloksena oli suuria maalauksia, joissa on monimutkaisia ja vahvoja viivamaisia kuvioita. Aluksi teokset olivat värikkäitä. Hän käytti kovettuneita siveltimiä, tikkuja ja jopa paistin valelemiseen tarkoitettuja ruiskuja maalaamiseen. Maalatessaan tällä tavalla hän irtautui figuratiivisesta esittävyydestä ja länsimaisen maalaustaiteen perinteestä, maalaustelineen ja siveltimen käytöstä alkaen  käyttämään maalaamisessa koko vartaloaan. Vuoden 1951 jälkeen teokset ovat tummempia, usein vain mustia ja niihin ilmestyy uudestaan esittäviä osia.

### Tyyli

Pollock uskoi, että taide juontuu piilotajunnasta, ja arvioi omia ja muiden teoksia niihin kuuluvan henkilökohtaisen ilmaisun aitouden kautta. Hänestä tuli johtava abstraktin ekspressionismin harjoittaja, ja hänet tunnetaan erityisesti toimintamaalauksestaan eli *action painting*ista. Vaikutusvaltaisen taidekriitikko Clement Greenbergin tukemana hänestä tuli kuuluisuus 1950-luvun alussa.

Vaikka itse maalipinnat näyttävätkin sellaisilta, joita kuka tahansa voisi tuottaa roiskuttamalla maalia kankaalle, tietokoneanalyysi on osoittanut selkeitä eroja Pollockin teosten ja tarkoituksettomasti roiskittujen maalipintojen välillä. Pollockin maalauksissa ilmenee se fraktaaligeometriasta tuttu ilmiö, että pienet yksityiskohdat muistuttavat suurempia rakenteita. Sama ilmiö näkyy esimerkiksi puiden oksistoissa ja sananjalan lehdissä. Tutkijoiden mukaan osoittaa Pollockin näkijänlahjoja, että hän havaitsi tämän luonnossa, ennen kuin fraktaaligeometria oli vielä laajemmin tunnettu.

## Jälkimaine

Pollockin asema on merkittävä amerikkalaisena taiteilijana siksi, että hän mursi eurooppalaisten taiteilijoiden ylivallan ja heidän taiteellisten malliensa jäljittelyt Yhdysvalloissa toisen maailmansodan jälkeen. Abstrakti ekspressionismi oli ensimmäinen itsenäinen amerikkalaisen taiteen suuntaus. Willem de Kooningin toteamus Pollockista luonnehti Pollockin ja Yhdysvaltain taiteen esiinnousua 1950-luvulla: *Jackson broke the ice* – Jackson mursi jään.

Pollockin taiteen perintö on myös jossain määrin poliittisesti varautunut. Hänen maalauksiaan esiteltiin amerikkalaisen elämäntavan ja kulttuurin saavutuksina eri puolilla maailmaa 1950-luvulla kylmän sodan aikana, muun muassa Suomessa. Eri puolille maailmaa lähetetyt taidenäyttelyt olivat Yhdysvaltain ulkopolitiikan jatke.

Monia taidekeskusteluja ja kiistoja aiheuttanut Pollockin taide vaikutti paitsi Yhdysvaltain maalaustaiteeseen, myös Euroopassa ja myöhemmin Suomessa 1960-luvulla vahvasti esiintyneeseen informalismiin, jota pidetään rinnakkaisena abstraktille ekspressionismille.

Pollockin taide on ollut haluttua keräilijöiden piirissä. *[[The New York Times]]* julkaisi marraskuussa 2006 uutisen, jonka mukaan meksikolainen finanssimies David Martinez olisi ostanut Pollockin maalauksen *No.5,&nbsp;1948* 140&nbsp;miljoonalla&nbsp;Yhdysvaltain&nbsp;dollarilla (109,6&nbsp;miljoonaa&nbsp;€). Tämä olisi kaikkien aikojen toiseksi korkein maalauksesta maksettu rahasumma. Uutisen mukaan kauppa on salainen, mutta tieto siitä tuli tuntemattomina pysytelleiden asiantuntijoiden taholta.

### Pollockin töitä Suomessa

Jackson Pollockin teoksista kaksi merkittävää on esitetty Suomessa. Tammikuussa 1954 Helsingin Taidehallissa olleessa amerikkalaisen taiteen näyttelyssä olivat mukana *She-Wolf* (Naarassusi), 1946 ja suuri abstrakti *action*-maalaus *No. 6*, 1952, joka myöhemmin tuli kuuluisaksi myös nimellä *Convergence*. Oiva Polari kirjoitti Pollockin teoksista: 

*Uuden Suomen* taidekriitikko E. J. Vehmas kirjoitti:

Nimimerkillä Tuomaantytär esiintynyt Marjatta Väänänen kirjoitti:

## Merkittäviä töitä
### Varhaistuotanto

### Surrealistinen ja symbolistinen kausi

### Täysi abstraktio

## Yksityiselämä
Pollock syntyi pienviljelijäperheeseen Codyssa, Wyomingissa ja kasvoi Kaliforniassa ja Arizonassa. Pollock muutti veljensä kanssa New Yorkiin vuonna 1929. Vuonna 1945 hän meni naimisiin taidemaalari Lee Krasnerin kanssa ja muutti Long Islandille, New Yorkiin. Hän kuoli alkoholisoituneena auto-onnettomuudessa 44-vuotiaana.

## Lähteet
*
*

### Viitteet

## Aiheesta muualla

Ed Harrisin ohjaama, vuonna 2000 valmistunut elämäkerrallinen elokuva *[[Pollock]]* kertoo melko tarkasti Jackson Pollockin tarinan vuosina 1945–1956. 
 
* Yhdysvaltain National Gallery of Artin taiteilijaesittely 
* Artcyclopedia Jackson Pollock 
* Web Museum 
* Sivu jolla voi tehdä samankaltaisia töitä, kuin Jackson Pollock
* Pollock or birds?